open-index/open-wikipedia-markdown huggingface dataset:
Kuopio

**Kuopio** je grad i općina na jugoistoku Finske od 86,034 stanovnika.

Kuopio je 8 po veličini finski grad, privredno - kulturni i administrativni centar Regije Sjeverna Savonija.

## Geografija

Kuopio leži na istočnoj obali jezera Kallavesi, na poluotoku koji jezero dijeli na dva dijela. Grad je udaljen 390 km sjeverno od Helsinkija.

## Historija

Kuopio je osnovan 1653., ali bio je samo malo veće selo sve do 1776., tad ga je švedskii kralj Gustav III odlučio unaprijediti, pa je naredio da se planski izgradi. 
status grada dobio je 1782.

Kuopio je centar Finske pravoslavne crkve i sjediše episkopa.

Grad je obrazovni centar Sjeverne Savonije, sjedište dva univerziteta Istočne Finske i Savonskog univerziteta primjenjene nauke.

## Privreda i transport
Kuopio je grad drvne industrije, u kom se pored toga proizvode strojevi, tekstil i likeri.

Grad je dobro povezan željeznicom i brodskim vezama za ostalim gradovima u zemlji, a ima i aerodrom (IATA: KUO, ICAO: EFKU) udaljen 14 km sjeverno od centra.

Turizam je važna grana gradske ekonomije, jer je Kuopio centar za obilazak okolnih jezera i šuma, a nedaleko brdo Puijo je jedno od najpoznatijih skijališta u Finskoj.

Grad je domaćin Finskog godišnjeg maratona na ledu.

## Gradovi prijatelji

## Reference

## Vanjske veze

* ''Službene stranice grada''
Kallavesi

**Kallavesi** je 10 po veličini jezero Finske on zajedno sa jezerima Suvasvesi (233 km²), Juurusvesi-Akonvesi (156 km²), Riistavesi (23 km²), Varisvesi (7 km²) i Iso-Jälä (7 km²) formira jezerski sistem **Iso-Kalla** velik 906 km².

## Karakteristike
Jezero Kallavesi leži na jugu Finske u regiji Sjeverna Savonija, na nadmorskoj visini od 81.8 metra pored grada Kuopio.
Kallavesi ima površinu od 478 km², prosječna mu je dubina 9.65 metara, a najveća 75 m.

Dugo je 60 km, a široko do 15 km, danas je mostom podjeljeno na dva dijela, na jezeru ima ukupno 1 964 otoka, od kojih su najveći Vaajasalo, Sayneensalo i Tervassalo.

Vode mu otječu rijekom Vuoksi

## Povezano
* Lista najvećih finskih jezera

## Reference

## Vanjske veze

* ''Lake Kallavesi - the waterway of North Savo'' na portalu FishinginFinland
Sjeverna Savonija

**Sjeverna Savonija** (finski: *Pohjois-Savo*, švedski: *Norra Savolax*)  je jedna od 19 
regija Finske koja se prostire po istoku zemlje.

## Geografija

Sjeverna Savonija graniči sa regijama Kainuu, Sjeverna Karelija, Južna Savonija, Centralna Finska i 
Sjeverna Ostrobotnija.

Prostire se na dijelu terena historijske pokrajine Savonija.

Regija ima teren od 16,768.48 km² na kom živi 248,430 stanovnika.

Grad Kuopio je najveći urbani centar i administrativni centar regije.

## Administrativna podjela
Regija Sjeverna Savonija je podjeljena na 19 općina (masnim su označeni gradovi);

## Reference

## Vanjske veze

* ''Službene stranice Regije Sjeverna Savonija''
Južna Savonija

**Južna Savonija** (finski: *Etelä-Savo*, švedski: *Södra Savolax*) je jedna od 19 regija 
Finske na istoku zemlje.

## Geografija
Južna Savonija graniči sa regijama Sjeverna Savonija, Sjeverna Karelija, Južna Karelija, Kymenlaakso, Päijänne Tavastija i Centralna Finska.

Južna Savonija ima površinu od 14,261.06 km² u kojoj živi 152,518 stanovnika.

Južna Savonija je srce kraja poznatog po jezerima u kom leži i najveće finsko jezero Saimaa.

Najveći urbani centri su Savonlinna i Mikkeli koji je i administrativni centar regije.

## Administrativna podjela
Južna Savonija je podjeljena na 14 općina, od kojih 3 ima status grada (oni su podebljani).

* Enonkoski
* Heinävesi
* Hirvensalmi
* Joroinen
* Juva
* Kangasniemi
* **[[Mikkeli]]**
* Mäntyharju
* Pertunmaa
* **[[Pieksämäki]]**
* Puumala
* Rantasalmi
* **[[Savonlinna]]**
* Sulkava

## Reference

## Vanjske veze

* ''Službene stranice Južne Savonije''
Mikkeli

**Mikkeli** (švedski: *S:t Michel*) je grad i općina na jugoistoku Finske od 54,605 stanovnika.

On je i administrativni centar Regije Južna Savonija.

## Geografija

Mikkeli leži u zaljevu Savilahti Jezera Saimaa, udaljen oko 230 km sjeveroistočno od Helsinkija.

## Historija
Mikkeli se prvi put spominje u dokumentima 1323. kao naselje ali ne pod tim imenom, jer je to ime dobio tek u 16. vijeku.

Mikkeli je status grada dobio - 1838., a od 1843. je i pokrajinski administrativni centar.

Za Rusko-švedskog rata 1788. - 1790. nedaleko od grada zbila se Bitka kod Porrassalmija -
1789. u kom su udružene švedsko- finske snage pobjedile znatno brojnije Ruse.

Mikkeli je za Drugog svjetskog rata bio sjedište štaba generala i vrhovnog zapovjednika finskih 
oružanih snaga Carla Gustafa Mannerheima.

Grad je sjedište luteranske dijeceze i regionalnog muzeja.

## Privreda
Mikkeli je grad drvne industrije i kamenoloma granita.

On je i turistički centar poznat po skijanju.

## Gradovi prijatelji

## Reference

## Vanjske veze

* ''Službene stranice grada''
On Approval (film, 1944)

***On Approval*** () je britanska crno-bijela filmska komedija snimljena u režiji Clivea Brooka. Predstavlja adaptaciju istoimenog teatarskog komada Fredericka Lonsdalea, koji je bio prethodno ekraniziran 1930. godine. Radnja se događa u viktorijansko doba i prikazuje kako dvojica osiromašenih aristokrata - koje tumače sam Brook i Roland Culver - nastoje riješiti svoje financijske probleme tako da zavedu i ožene bogatu udovicu (čiji lik tumači Beatrice Lille) i američku nasljednicu (čiji lik tumači Googie Withers), a zbog čega sve četvoro završe zajedno na jednom škotskom imanju. Brook je u odnosu na predložak radnju premjestio iz 1920-ih u viktorijansko doba, držeći da bi humor bolje funkcionirao u kontekstu tadašnjih strožih moralnih shvaćanja; da bi naglasio svoju poantu, film sadrži i kratki humoristički prolog posvećen životu (suvremene) Britanije 1940-ih. Ugledni kritičar Lindsay Anderson je kasnije izuzetno hvalio film.

## Uloge
* Beatrice Lillie - Maria Wislack
* Clive Brook - George, 10t. vojvoda od Bristola
* Googie Withers -  Helen Hale
* Roland Culver - Richard Halton
* O. B. Clarence - Dr. Graham
* Laurence Hanray - Parkes
* Elliott Mason - Mrs McCosh
* Mollie Munks - Jeanne
* Hay Petrie - Menadžer hotela
* Marjorie Rhodes - Kuhar

## Izvori


## Vanjske veze
*
On Approval (drama)

***On Aproval*** () je komedija engleskog pisca Fredericka Lonsdalea premijerno izvedena na Broadwayu 1926. godine. Protagonisti su dva osiromašena aristokrata koja svoje financijske probleme nastoje riješiti tako da zavedu i ožene bogatu udovicu i  nasljednicu američkog poslovnog carstva. Radnja prikazuje kako sticajem okolnosti svo četvoro završe na izoliranom škotskom imanju. Predstava je 1927. godine izvedena na londonskom West Endu i postigla je veliki uspjeh.

Godine 1930. je u Britaniji snimljena prva, a godine 1944. druga filmska ekranizacija.

## Vanjske veze
*''On Approval'' -performance details in Theatre archive, University of Bristol
*
Jesen Čejena

***Cheyenne Autumn*** () je američki vestern film snimljen 1964. godine u režiji Johna Forda, poznat kao posljednji vestern, odnosno pretposljednje ostvarenje u filmografiji Johna Forda.

Predstavlja adaptaciju romana *The Last Frontier* Howarda Fasta, koji se, pak, temeljio na istinitim događajima. Radnja započinje u jesen 1879. godine kada čejenske poglavice Mali Vuk i Tupi Nož (koje tumače Ricardo Montalban i Gilbert Roland), suočeni sa glađu i bolešću u rezervatu u Oklahomi kojim im je dodijelila američka vlada, organiziraju veliki bijeg, nastojeći da se vrate u svoju tradicionalnu postojbinu na sjeveru. Protagonist, čiji lik tumači Richard Widmark, je oficir američke vojske koji sudjeluje u njihovom hvatanju, iako duboko u sebi sa njima suosjeća i razumije njihove postupke.

*Cheyenne Autumn* je Ford planirao snimati još krajem 1950-ih, nastojeći njime odati počast indijanskim plemenima čiji su mu pripadnicima pomagali tokom karijere, odnosno napraviti vestern film koji bi, za razliku od dotadašnjih hollywoodskih ostvarenja, zbivanja iz doba Divljeg Zapada prikazivali iz indijanske perspektive. Originalno je zamislio da protagonisti budu Mali Oblak i Tupi Nož, a njih su, u nedostatku indijanskih glumaca, trebali tumačiti Anthony Quinn i Richard Boone, koji su bili djelomično indijanskog porijekla. Međutim, pod pritiskom studija Ford je bio prisiljen kao protagonista ubaciti bijelca, kao i nadodati niz dodatnih scena i likova. Sa druge strane, Ford je kao lokacije ponovno koristio Dolinu spomenika, te veliki broj pripadnika naroda Navajo koji su glumili Čejene. Kasnije se ispostavilo ne samo da je "čejenski jezik" koji koriste indijanski likovi u stvari navajo jezik, nego da su Navajo glumci koristili priliku za "kreativne" dijaloge u koje su "prokrijumčarili" vulgarne psovke, a koje su ostale neprimijećene kako od članova ekipe, tako i od hollywoodskih cenzora. Iako je Ford iz završne verzije uspio izbaciti neke scene - poput segmenta u kome Wayatta Earpa tumači James Stewart - sa 158 minuta trajanja predstavlja najduži film u njegovoj filmografiji.

*Cheyenne Autumn* je podijelio kritiku, pa su ga neki tako hvalili kao autorovo ispravljanje nepravdi prema Indijancima, dok su mu drugi zamjerali nedostatak čvrste narativne strukture.

## Uloge

* Richard Widmark ... Kapetan Thomas Archer
* Carroll Baker ... Deborah Wright
* James Stewart ... Wyatt Earp
* Edward G. Robinson ... Carl Schurz
* Karl Malden ... Kapetan Oscar Wessels
* Sal Mineo ... Red Shirt
* Dolores del Río ... Španjolka
* Ricardo Montalban ... Little Wolf
* Gilbert Roland ... Dull Knife
* Arthur Kennedy ... Doc Holliday
* Patrick Wayne ... Potporučnik Scott
* Elizabeth Allen ... Guinevere Plantagenet
* John Carradine ... Major Jeff Blair
* Victor Jory ... Tall Tree
* Mike Mazurki ... Narednik Stanislaus Wichowsky
* George O'Brien ... Major Braden
* Sean McClory ... Dr. O'Carberry
* Judson Pratt ... Gradonačelnik Dog Kelly
* Ken Curtis ... Joe
* Shug Fisher ... Skinny

## Izvori

## Vanjske veze
* 
* 
*
Woman Hater (film, 1948)

***Woman Hater*** () je britanska crno-bijela filmska komedija snimljena 1948. godine u režiji Terencea Younga. Protagonist, koga tumači Stewart Granger, je bogati aristokrat koji je ostao neženja zbog vlastite mizoginije, odnosno uvjerenja da žene muškarcima izazivaju više štete nego koristi. Radnja prikazuje kako nastoji potvrditi svoje stavove tako što na svoje imanje pozove glamuroznu francusku filmsku divu (čiji lik tumači  Edwige Feuillère), ali se tamo izdaje za vlastitog slugu. Film je velikim dijelom nastao na poticaj Grangera, tada popularne zvijezde pustolovnih filmova i kostimiranih melodrama, a koji je za promjenu htio nastupiti u komediji. Rezultati kod kritičara su, međutim, bili izuzetno loši.

## Uloge
* Stewart Granger – Lord Datchett
* Edwige Feuillère – Colette Marly
* Ronald Squire – Jameson
* Jeanne de Casalis – Clair
* Michael Medwin – Harris
* Miles Malleson – Velečasni Meadows
* James Hayter – Burrell, vratar
* Dandy Nichols – Mrs Burrell
* Mary Jerrold – Lady Datchett
* David Hutcheson – Robert
* W.A. Kelly – Patrick
* Georgina Cookson – Julia
* Henry Edwards – Major
* Stewart Rome – Pukovnik Weston
* Valentine Dyall – Spencer
* Graham Moffatt – Lovac na autograme
* Davy Burnaby – Djed
* Vi Kaley – Baka
* Peter Bull – Fletcher
* Irene Handl – Mrs Fletcher
* Eddie Sutch – Harry Fletcher

## Reference

## Vanjske veze
*
The Bad Lord Byron

***The Bad Lord Byron*** () je britanski crno-bijeli biografski film snimljen 1949. godine u režiji Davida MacDonalda. Naslovni protagonist, čiji lik tumači Dennis Price, je znameniti engleski pjesnik Lord Byron. Radnja počinje u trenutku kada Byron, boreći se na strani Grka u ratu za nezavisnost bude teško ranjen, te na samrtnoj postelji nastoji izboriti iskupljenje pred nebeskim sudom, kroz flashbackove prikazujući najvažnije događaje iz svog života, sa posebnim naglaskom na skandalozne ljubavne veze. *The Bad Lord Byron*, kod koga su kritičari pronašli uticaj ranijih ostvarenja kao *[[Građanin Kane]]* i *[[A Matter of Life and Death (film)|A Matter of Life and Death]]*, je propao kod publike; time se često tumači neuspjeh glavnog glumca Pricea da se nametne kao prava filmska zvijezda.

## Uloge
* Dennis Price ... Lord Byron 
* Mai Zetterling ... Teresa Guiccioli 
* Joan Greenwood ... Lady Caroline Lamb
* Linden Travers ... Augusta Leigh
* Sonia Holm ... Annabella Milbanke
* Raymond Lovell ... John Hobhouse 
* Leslie Dwyer ... Fletcher 
* Denis O'Dea ... Tužilac 
* Irene Browne ... Lady Melbourne 
* Virgilio Teixeira ... Pietro Gamba 
* Ernest Thesiger ... Count Guiccioli 
* Gerard Heinz ... Austrijski oficir 
* Cyril Chamberlain ... Branilac 
* Wilfrid Hyde-White ... Mr. Hopton 
* Henry Oscar ... Count Gamba 
* Richard Molinas ... Gondolijer 
* Robert Harris ... Dallas 
* Ronald Adam ... Sudac 
* Archie Duncan ... John Murray
* Barry Jones ... Pukovnik Stonhope 
* Natalie Moya ... Lady Milbanke 
* Bernard Rebel ... Doctor Bruno
* John Stone ... Lord Clark 
* Nora Swinburne ... Lady Jersey 
* John Salew ... Samuel Rogers

## Izvori


## Vanjske veze
*
Poikilotermija

**Poikilotermne**, ili **hladnokrvne životinje**, podrazumijevaju životinje koje nemaju stalnu tjelesnu temperaturu. 

Većina životinja su hladnokrvne. To su gotovo sve ribe, gmizavci, vodozemci, insekti i drugi beskičmenjaci. Biljke i drugi organizmi generalno su poikilotermni (iako postoje neke biljke koje bar u nekim organima mogu upravljati temperaturom). Suprotno tome, manje-više stalnu tjelesnu temperaturu imaju samo ptice i sisari (toplokrvne životinje).

Tjelesna temperatura poikilotermnih životinja najčešće odgovara temperaturi okoline. Pri nižoj temperaturi uglavnom su manje aktivne. Neke hladnokrvne životinje mogu svojim ponašanjem utjecati na temperaturu tijela. Tako mnogi gmizavci traže sunčana ili sjenovita mjesta, ovisno o tome da li žele podići ili sniziti svoju tjelesnu temperaturu. Insekti koji žive u velikim grupama, kao mravi, pčele, stršljeni ili termiti, zagrijavaju se podrhtavanjem mišića ili mahanjem krilima, odnosno poticanjem strujanja zraka omogućuju određeno hlađenje.
Visoka atmosfera

**Visoka atmosfera** ili **bliski svemir** je dio Zemljine atmosfere koji je između 20 i 100 km iznad morske razine. Obuhvaća stratosferu, mezosferu i donje slojeve termosfere. Prostire se od Armstrongove crte iznad koje ljudi moraju nositi odijelo pod tlakom da bi preživjeli, sve do Kármánove crte gdje pravila astrodinamike preuzimaju ulogu zakona aerodinamike da bi se uopće moglo nastaviti letjeti. Stoga je područje visoke atmosfere iznad visina na kojima lete komercijalni zrakoplovi, ali ispod visina na kojima kruže sateliti.

Pojmovi "gornje atmosfere" i "bliskog svemira" se općenito smatra istoznačnicama, premda neki autori dijele i to dvoje kao različite. Ondje gdje je to slučaj, slojevi bliži Kármánovoj crti nose naziv "bliskog svemira", a ostali slojevi između donjih slojeva atmosfere i bliskog svemira nazivaju se gornja atmosferea.

## Upotreba
Područje je vrlo zanimljivo za vojna izviđanja, znanstvena istraživanja te komercijalne namjene kao komunikacije i u zadnje vrijeme turizam. Letjelice koje lete do bliskog svemira su visokoatmosferski baloni, blimpovi, rockooni, rakete za sondiranje te zrakoplov Lockheed U-2.

## Pojave
* polarna svjetlost
* noćni svijetleći oblaci
* meteori
* visokoatmosferska sijavina, ionosferski bljesak
* polarni stratosferski oblak
* ozonski omotač
* atmosferski val

## Izvori

## Vanjske veze
* Crometeo
* Near Space as a Combat Effects Enabler 
* United States Air Force
* Lack of Persistent Platforms Hurts US Military 
* Defensetech.org
* Near Space Systems
* American Digital Networks 
* Parallax.com 
* Space Data Corporation
* The B.H.A.L.D.I. Project 
* Bloon Near-space flight
* www.justinhamel.com
On Approval (film, 1930)

***On Approval*** () je britanska crno-bijela filmska komedija snimljena 1930. godine u režiji Toma Wallsa. Predstavlja adaptaciju istoimenog komada Fredericka Lonsdalea. U njoj Walls tumači i glavnu ulogu, odnosno lik osiromašenog aristokrata koji zajedno sa svojim prijateljem nastoji zavesti bogatu udovicu, odnosno nasljednicu američkog poslovnog carstva, kako bi riješili svoje financijske probleme.

Godine 1944. je snimljena nova verzija.

## Cast
* Tom Walls - Duke of Bristol
* Yvonne Arnaud - Maria Wislak
* Winifred Shotter - Helen Hayle
* Edmund Breon - Richard Wemys
* Mary Brough - Emerald
* Robertson Hare - Hedworth

## Izvori


## Vanjske veze
*
Milan Đurić

**Milan Đurić** je bosanskohercegovački nogometaš koji igra za Cesenu i nogometnu reprezentaciju Bosne i Hercegovine.

## Biografija
Rođen je u Tuzli (njegov otac, Goran, bivši je nogometaš koji je se nastanio u Pesari 1991). Iako je rođen u Tuzli, njegova porodica je iz Vlasenice.

## Klupska karijera

### Omladinski pogon
Igrao je za omladinski pogon ekipe Vis Pesaro do 2005. Međutim, klub je proglasio bankrot, a Đurić je pušten bez obeštećenja. Potom potpisuje za San Marino Calcio, da bi narednu sezonu prešao u Cesenu, gdje je igrao za omladinski pogon, koju je vodio Davor Jozić.

### Cesena
Za prvi tim Cesene je debitovao 30. oktobra 2007. godine u na utakmici protiv Montove u okviru Serie B. Nekoliko sedmica kasnije postiže prvi pogodak u profesionalnoj karijeri na utakmici protiv Frosinonea. Potvrđen je Cesenu također za sljedeću sezonu u Lega Pro Prima Divisione (3. liga).

### Parma
2010. godine za 300 hiljada eura prelazu u Parmu, iz koje je odmah otišao na posudbi u Ascoli, da bi u januaru 2011. godine igrao na posudbi u Crotoneu. Ovaj sporazum je bio dogovoren 15. juna 2011. za narednu godinu. 

### Povratak u Cesenu
1. jula 2012. vraća se u Cesenu. Međutim, sezonu 2012/13. odigrao je na posudbi u ekipi Cremonese. U julu 2013. posuđen je u Trapani, klub koji je tek izborio nastup u Seriji B. U januaru 2014. igrao je na posudbi u Cittadelli.

30. juna 2014. vraćen je u Cesenu, za koju trenutno nastupa.

## Reprezentativna karijera
Prvi poziv za nastup u reprezentaciji Bosne i Hercegovine Milan Đurić je dobio za prijateljsku utakmicu U-21 reprezentaciju protiv Srbije U-21 u Beogradu. ali je čekao svoj debi tek 1. juna 2012. godine kada je ušao u 79. minuti za U-21 reprezentaciju te postigao gol 10 minuta kasnije koji je bio njegov prvjenac za Bosnu i Hercegovinu u pobjedi rezultatom 3-0 nad Bjelorusijom U-21 na stadionu Grbavica u Sarajevu. Pet dana kasnije je započeo susret protiv San Marinom U-21 u Sarajevu i postigao svoj drugi gol za nacionalni tim i drugi u utakmici koja je završila pobjedom Bosne i Hercegovine rezultatom 3-1, i pri tome dodao jednu asistenciju za prvi gol na utakmici. U utakmici protiv Grčke U-21, 7. septembra u Sarajevu postigao je još jedan, svoj treći u tri utakmice odigrane, i četvrti na utakmici za pobjedu od 4-0.

U Sarajevu 10. septembra 2012. godine protiv Njemačke U-21 reprezentacije postigao svoj prvi hat-trick za Bosnu i Hercegovinu te još pri tome je asistirao za četvrti gol na utakmici. Ovo čini impresivnu brojku od šest golova i dvije asistencije u samo četiri odigrana susreta. Za seniorsku reprezentaciju Bosne i Hercegovine je debitovao 29. marta 2015. godine na utakmici protiv Andore. Prvi gol za seniorsku reprezentaciju Bosne i Hercegovine Milan Đurić je postigao na utakmici u Zenici protiv Velsa u kojoj također bilježi i asistenciju.

### Nastupi za reprezentaciju

## Reference

## Vanjske veze
* La Gazzetta dello Sport
Ranjeni orao (razvrstavanje)

**Ranjeni orao** može da bude:

* knjigu Ranjeni orao (knjiga Mir Jam)
* TV seriju Ranjeni orao (TV serija)
* film Ranjeni orao (film iz 2009)
* TV film Ranjeni orao (film iz 1977)
Prava Tavastija

**Prava Tavastija** ili *Uža Tavastija* (finski: *Kanta-Häme*, švedski: *Egentliga Tavastland*) je jedna od 19 
regija Finske koja se prostire po jugu zemlje.

## Geografija

Prava Tavastija graniči sa regijama Prava Finska, Pirkanmaa, Päijänne Tavastija i Uusimaa.

Prostire se na dijelu terena historijske pokrajine Tavastija.

Regija ima teren od 5,199.76 km² na kom živi 175,481 stanovnika.

Grad Hämeenlinna je najveći urbani centar i administrativni centar regije.

## Administrativna podjela
Regija Prava Tavastija je podjeljena na 11 općina (masnim su označeni gradovi);

***[[Forssa]]** (17,724)
***[[Hämeenlinna]]** (67,577)
*Hattula (9,724)
*Hausjärvi (8,864)
*Humppila (2,495)
*Janakkala (16,917)
*Jokioinen (5,653)
*Loppi (8,393)
***[[Riihimäki]]** (29,053)
*Tammela (6,537)
*Ypäjä (2,541)

## Reference

## Vanjske veze

* ''Službene stranice Regije Prava Tavastija''
Hämeenlinna

**Hämeenlinna** (švedski: *Tavastehus*) je grad i općina na jugu Finske od 67,976 stanovnika.

Hämeenlinna je poznata kao rodni grad kompozitora - Jeana Sibeliusa i 
administrativni centar Regije Prava Tavastija.

## Geografija

Hämeenlinna leži u dubokom zaljevu jezera Vanajavesi, udaljena 98 km 
sjeverozapadno od Helsinkija, i 73&nbsp;km od Tamperea.

## Historija
Svoje ime i nastajanje duguje zamku Häme, čiji su najstariji dijelovi podignuti negdje oko
1250.

Hämeenlinna je status grada dobila 1639. u to vrijeme se grad prostirao sjeverno od 
zamka. Nešto kasnije - 1779., grad je preseljen na sadašnju lokaciju koja je nešto 
južnije. Željeznica je stigla do grada 1862. i odtad se stao brže 
razvijati.

## Znamenitosti
Najveće znamenitosti grada su Zamak Häme, ponovno otvoren 1979. nakon potpune rekonstrukcije, crkva 
iz 1798. i rodna kuća Jean Sibeliusa.

Grad ima Umjetničku galeriju, naučni institut, regionalni muzej i 
učiteljsku školu.

Pored grada nalazi se park prirode Aulanko kog posjećuje dosta turista.

## Privreda i transport
Hämeenlinna je u Finskoj poznata po izdavaštvu i štamparijama, ona je i
industrijski grad sa tvornicama metala, strojeva i tekstila.

## Gradovi prijatelji

## Reference

## Vanjske veze

* ''Službene stranice grada''
Vršilac dužnosti

Funkcija **vršilac dužnosti** se, prema zakonu, uspostavlja u slučaju jedne od tri stvari:
* Položaj još uvek nije formalno uspostavljen.
* Osoba samo privremeno zauzima mesto, da bi se obezbedio kontinuitet.
* Osoba nema mandat.

Termin *vršilac dužnosti* se često koristi u jednom od ovih slučajeva da se ukaže na privremeni karakter funkcije. Vršilac dužnosti obavlja funkciju kako bi se obezbedio kontinuitet i stabilnost položaja koje vodi uprkos nedostatku formalnog lidera.

## Povezano
* Vršilac dužnosti predsednika
Satakunta

**Satakunta** (latinski: *Finnia Septentrionalis* ili *Satagundia*)  je jedna od 19 
regija Finske koja se prostire po jugozapadu zemlje.

## Geografija

Satakunta graniči sa regijama Prava Finska, Pirkanmaa, Južna Ostrobotnija i Ostrobotnija.

Ime Satakunta doslovno prevedeno znači stotina, to je zbog toga što se nekadašnja historijska 
istoimena pokrajina prostirala se na puno većem terenu koji je uključivao i najveći dio Pirkanmaa.

Regija ima teren od 7,819.05 km² na kom živi 224,556 stanovnika.

Grad Pori je najveći urbani centar i administrativni centar regije.

## Administrativna podjela
Regija Satakunta je podjeljena na 22 općina (masnim su označeni gradovi);

*Eura (12,406)
*Eurajoki (5,924)
***[[Harjavalta]]** (7,494)
*Honkajoki (1,836)
***[[Huittinen]]** (10,618)
*Jämijärvi (1,997)
***[[Kankaanpää]]** (11,979)
*Karvia (2,555)
***[[Kokemäki]]** (7,923)
*Köyliö (2,771)
*Lavia (2,000)
*Luvia (3,359)
*Merikarvia (3,303)
*Nakkila (5,780)
*Pomarkku (2,412)
***[[Pori]]** (83,427)
***[[Rauma, Finska|Rauma]]** (39,870)
*Siikainen (1,663)
*Säkylä (4,666)
***[[Ulvila]]** (13,531)

## Reference

## Vanjske veze

* ''Službene stranice Regije Satakunta''
Pori

**Pori** (švedski: *Björneborg*) je lučki grad i općina na jugozapadu Finske od 85,418 stanovnika.

Pori je i administrativni centar Regije Satakunta, poznat u Finskoj po najjačoj kratkovalnoj 
radio stanici.

## Geografija

Pori leži duž rijeke Kokemäenjoki nedaleko od njena ušća u Botnijski zaljev, 
sjeverozapadno od Turkua.

## Historija
Pori je izrastao još u 12. vijeku pod imenom - **Kokemäen**, a status grada dobio je 1365. 
pod imenom **Ulvila**.
Na sadašnju lokaciju preseljen je 1558., teško je stradao u požarima tokom 16. i 19. vijeka ali je uvijek obnavljan zbog svoje idealne lučke i trgovačke pozicije.
 
## Znamenitosti

Najveće znamenitosti grada su teatar podignut 1884. i muzej Regije Satakunta, osnovan 1888.

## Privreda i transport
More kod Porija ne ledi pa je luka otvorena čitavu godinu, iz nje se izvozi drvena građa. 
To su ustvari tri luke, jedna na rijeci Kokemäenjoki i druge dvije Mäntyluoto i Reposaari u Botnijskom zaljevu.

Pori ima i industrije livnice bakra i nikla, tvornicu strojeva i predionicu pamuka.

Grad je željeznicom povezan sa Tampereom, a avio linijama sa Turkuom i Helsinkijem.

## Gradovi prijatelji

## Reference

## Vanjske veze

* ''Službene stranice grada''
Džo Maračić

**Džo Maračić - Maki** (Kornić, Krk, 1943.) je hrvatski glazbenik. Pjevač je zabavne i pop glazbe. Također piše i sklada pjesme.

Sudjelovao je na Splitskom festivalu 1976. godine (*Moja obala*).

## Festivali
*1975. Split - Ča je mati pisla
*1976. Split - Moja obala
*1976. Zagreb - Doviđenja
*1977. Beogradsko proleće - Zlato moje
*1977. Zagreb - Halo, srce
*1978. Beogradsko proleće - Naj, naj, naj
*1978. Split - Hvala ti ljubavi (sa grupom Makedonija)
*1978. Zagreb - Sve na tvome licu piše
*1979. Split - Nisi više ono dite
*1989. Zagreb - Buenos dias amigos (sa Duškom Lokinom)

## Diskografija
(popis nepotpun)
*Moja pisma voljenoj, 1975.
*Vraćam se kući, 1976.
*Srce moje i tvoje u ljubavi stoje, 1978.
*Dušo moja, 1983.
*Zakucala ljubav stara, 1989.
*Izmisli pravu stvar, 1995.
*Uspomene, 2001.
*Sve najbolje, 2002.
*Nađi me, 2005.
*Pjevaj srce ludo, 2006.
*Pozdravi je prijatelju moj, 2006. (zajedno s Duškom Lokinom)
*Zlatna kolekcija, studeni 2008.
*Ljubav je sve , 2008. (zajedno s Duškom Lokinom i Emily)
*Country Dalmatino, 2009.

## Izvori

## Vanjske veze
*http://dzomaracic.blogspot.com/ - Džo Maračić Maki - Mac Miller Official Website
*Slobodna Dalmacija Joe Maračić Maki vlastitim rukama izgradio zrakoplov
*Diskografija
Matija Vuica

**Matija Vuica** (Metković, 1958.), je dizajnerica, pjevačica i kostimografkinja porijeklom iz Metkovića sa stalnim boravkom u Zagrebu od 1978. godine.

Njena rođaka Alka Vuica je poznata pjevačica i tekstopisac.

## Vanjske veze
* Diskografija Matije Vuice
* Matija Vuica na YouTube kanalu
Stevan Jakovljević

**Stevan Jakovljević** (Knjaževac, 7. decembar 1890. – Beograd, 2. novembar 1962) je bio profesor Univerziteta u Beogradu i rektor od 1945. do 1950, biolog, književnik i redovni član Srpske akademije nauka i umetnosti.

## Biografija
Završio je studije biologije na Filozofskom fakultetu u Beogradu, gde je i doktorirao. Bio je profesor Farmaceutskog fakulteta.

Kao oficir srpske vojske borio se u Prvom svetskom ratu, a u Drugom svetskom ratu je bio u italijanskim i nemačkim zarobljeničkim logorima. Književno ime i popularnost stekao je trilogijom romana pod nazivom „Srpska trilogija“ (1937), koju čine „Devetstočetrnaesta“ (1935), „Pod Krstom“ (1936) i „Kapija slobode“ (1937). Na osnovu "Srpske trilogije", urađena je drama "Na leđima ježa" 1938. Ostala dela obuhvataju: romani „Smena generacija“ (1939) o društvenom životu Beograda između dva svetska rata, „Velika zabuna“ (1952) ratna hronika Drugog svetskog rata i „Likovi u senci“ (1956) opis zarobljeničkog života u Italiji i Nemačkoj i dela iz botanike „Studije o biljnom svetu Prespanskog jezera“, „Makrofitska vegetacija Ohridskog jezera“ i „Sistematika lekovitog bilja“.

Njegova sestra bila je književnica Milica Jakovljević Mirjam.

## Reference

## Vanjske veze
* 
* Biografija na sajtu SANU
* Stradanja pisca Srpske trilogije - Večernje novosti
Prava Finska

**Prava Finska** (finski: *Varsinais-Suomi*, švedski: *Egentliga Finland*) ili *Jugozapadna Finska* je 
jedna od 19 regija Finske na jugozapadu zemlje.

## Geografija
Prava Finska graniči sa regijama Satakunta, Prava Tavastija, Åland i Uusimaa.

Regija ima površinu od 10,660.73 km² u kojoj živi 470,880 stanovnika.
Prostire se na dijelu terena historijske pokrajine Tavastija.

Grad Turku je najveći urbani centar i administrativni centar regije.

## Administrativna podjela
Prava Finska je podjeljena na 28 općina, od kojih 11 ima status grada (oni su podebljani).

*Aura (3998)
* **[[Kaarina]]** (32.022)
* Kimitoön (6966)
* Koski Tl (2456)
* Kustavi (884)
* **[[Laitila]]** (8526)
* Lieto (17.191)
* **[[Loimaa]]** (16.662)
* Marttila (2054)
* Masku (9714)
* Mynämäki (7917)
* **[[Naantali]]** (18.870)
* Nousiainen (4826)
* Oripää (1417)
* **[[Paimio]]** (10.619)
* **[[Pargas]]** (15.482)
* Pöytyä (8614)
*Pyhäranta (2163)
* **[[Raisio]]** (24.381)
* Rusko (6009)
* **[[Salo (Finska)|Salo]]** (54.341)
* Sauvo (3021)
* **[[Somero]]** (9170)
* Taivassalo (1657)
* Tarvasjoki (1975)
* **[[Turku]]** (183,824)
* **[[Uusikaupunki]]** (15.541)
* Vehmaa (2353)

## Reference

## Vanjske veze

* ''Službene stranice Prave Finske''
Vanajavesi

**Vanajavesi** je najveće jezero u finskim regijama Prava Tavastija i Pirkanmaa

## Karakteristike
Jezero Vanajavesi leži na jugu Finske, na nadmorskoj visini 
od 79.4 metra pored grada Hämeenlinne.
Jezero ima površinu od 166.31 km², a najveća dubina mu je 23.89 m.

Najveći dio jezera je veliki glavni bazen, koji se račva na puno zaljeva, od kojih se onaj južni dug gotovo 25 km 
i proteže do grada Hämeenlinne i dalje do Janakkale. 
Na sjeveru se Vanajavesi nastavlja na čitav niz jezera, od kojih prima vode od kojih je najveće Mallasvesi.
 
Jezero ima sliv od 8 641 km², od čega 14,1% odpada na jezero, a ostalo na njegove pritoke Hiidenjoki, Tarpianjoki i Oikolanjoki. Vode mu otječu rijekom Pyhäjärvi.

Vanajavesi ima 387 otoka, od kojih najveći Retulansaari ima 200 hektara.

## Reference

## Vanjske veze

* ''Karta jezera Vanajavesi''
They Were Not Divided

***They Were Not Divided*** () je britanski crno-bijeli ratni film snimljen 1950. godine u režiji Terencea Younga. Protagonisti su tri regruta Britanske vojske različitih nacionalnosti (Englez, Amerikanac i Irac) koji se sredinom Drugog svjetskog rata priključuju Gardijskoj oklopnoj diviziji. Radnja prikazuje njihovu obuku za tenkiste, kao i sudjelovanje u borbama na zapadnoevropskom ratištu nakon savezničkog iskrcavanja 1944. godine.

*They Were Not Divided* je za Younga bio film djelomično autobiografskog karaktera, s obzirom da se i on, poput protiv protagonista, u Drugom svjetskom ratu borio kao tenkist u Gardijskoj oklopnoj diviziji. Kritičari, međutim, nisu bili skloni filmu, smatrajući njegovo veličanje savezničke borbe u Drugom svjetskom ratu zastarjelima. Historičarima je, međutim, zanimljiv zbog toga što je u scenama borbi koristio autentična oklopna vozila, a što je kasnije bila izuzetna rijetkost čak i u najskupljim ratnim filmovima. To uključuje njemačke Panthere, ali Tigar; sve do 2014. i filma *[[Fury (film, 2014)|Fury]]* je *They Were Not Divided* bio jedini film koji se za rekonstrukcije borbi koristio stvarnim primjerkom njemačkog tenka. U filmu su u manjim ulogama tenkista nastupili buduća zvijezda Christopher Lee te velški glumac Desmond Llewelyn, kome je Young nekoliko godina kasnije dao ulogu Q-a u filmu *[[Iz Rusije sa ljubavlju (film)|Iz Rusije sa ljubavlju]]*, učinivši ga jednim od najpopularnijih glumaca u seriji o Jamesu Bondu.

## Vanjske veze
*
A Distant Trumpet

***A Distant Trumpet*** () je američki vestern film snimljen 1964. godine u režiji Raoula Walsha, poznat kao posljednje ostvarenje njegove filmografije.

Radnja se temelji na istoimenom romanu Paula Horgana, koji je, pak, bio inspiriran stvarnim događajima na američkom Jugozapadu pred kraj indijanskim ratova. Protagonist, koga tumači Troy Donahue, je mladi konjički oficir američke vojske poslan u garnizon u Arizoni gdje nastoji ukloniti opasnost koju predstavljaju odmetnuti Chiricahua Apači. Radnja prikazuje kako mu pri tome komplikacije predstavlja kako to što se počne sviđati supruzi svog pretpostavljenog (čiji lik tumači Suzanne Pleshette), kao i to da američka vlada sklona prekršiti dogovore sa Indijancima o mirnoj predaji.

Scenario za *A Distant Trumpet* je u značajnoj mjeri odstupio od književnog predloška, prije svega u prikazu sudbine zarobljenih Indijanaca, a u nastojanju da se filmu da hepi end. Kritičarim su mu, međutim, daleko više zamjerali loše dijaloge i izbor Donahuea za glavnog glumca; Walsh, koji je tokom pola vijeka dobio reputaciju specijalista za vesterne i pustolovne filmove, je dobio pohvale jedino u scenama koje su prikazivale borbe.

## Uloge
*Troy Donahue ... Matthew Hazard 
*Suzanne Pleshette ... Kitty Mainwarring
*William Reynolds ... Teddy Mainwarring  
*James Gregory ... Alexander Quaint
*Diane McBain ... Laura Frelief 
*Claude Akins ... Seely Jones 
*Kent Smith ... Sekretar rata

## Reference

## Vanjske veze
*''A Distant Trumpet'' at the Internet Movie Database 
*''A Distant Trumpet'' at Turner Classic Movies
Distant Trumpet

***Distant Trumpet*** () je britanski crno-bijeli igrani film snimljen 1952. godine u režiji Terencea Fishera. Po žanru je drama, a protagonist, čiji lik tumači Derek Bond, je ljekar čiji su pacijenti pripadnici visokog društva, i koji, kada mu se idealistički brat-misionar (koga tumači Elphinstone) razboli, nevoljko preuzima njegov posao i počne liječiti siromahe.

## Ulope
* Derek Bond ... David Anthony
* Jean Patterson ... Valerie Maitland
* Derek Elphinstone ... Richard Anthony
* Anne Brooke ... Beryl Jeffries
* Grace Gavin ... Mrs. Phillips
* Keith Pyott ... Sir Rudolph Gettins

## Reference

## Vanjske veze
*
*Podaci o filmu na All Movie Guide
School for Scoundrels (film, 1960)

***School for Scoundrels*** () je britanska crno-bijela filmska komedija snimljena 1960. godine u režiji Roberta Hamera. Temelji se na seriji humorističnih knjiga psiholoških savjeta *[[Gamesmanship]]* Stephena Pottera. Protagonist, čiji lik tumači Ian Carmichael, je mladić koga stalni neuspjesi na poslu i ljubavi potaknu da upiše tečaj "životne škole" čiji voditelj (koga tumači Alastair Sim) učenike nastoji podučiti korištenju raznih psiholoških trikova kako bi stekli prednost pred suparnicima. Radnja prikazuje protagonistove pokušaje da djevojku (čiji lik tumači Janette Scott) preotme od svog suparnika (koga tumači Terry-Thomas). Snimanje filma su obilježili problemi vezani uz Hamerov alkoholizam, a Hamer je nakon niza ispada u delirium tremensu otpušten sa seta, te je film dovršio Cyril Frankel. Usprkos toga, *School for Scoundrels* je imao određen komercijalni uspjeh.

Kasnije su snimljena dva remakea - bollywoodski film *[[Chhoti Si Baat]]* iz 1975. godine i hollywoodski film *[[School for Scoundrels (film, 2006)|School for Scoundrels]]* iz 2006. godine.

## Glavne uloge

* Ian Carmichael ... Henry Palfrey
* Terry-Thomas ... Raymond Delauney
* Alastair Sim ... Mr. S. Potter
* Janette Scott ... April Smith
* Dennis Price ... Dunstan Dorchester
* Peter Jones ... Dudley Dorchester
* Edward Chapman ... Gloatbridge
* John Le Mesurier ... Glavni konobar
* Irene Handl ... Mrs. Stringer, Palfreyeva stanodavka
* Kynaston Reeves ... General
* Hattie Jacques ... Prva instruktorica
* Hugh Paddick ... Instruktor
* Barbara Roscoe ... Druga instruktorica
* Gerald Campion ... Proudfoot, učenik škole
* Monte Landis ... Fleetsnod, učenik škole
* Jeremy Lloyd ... Dingle, učenik škole
* Charles Lamb ... Tesar
* Anita Sharp-Bolster ... Sobarica

## Reference

## Vanjske veze
*  
*
The Moving Target

***The Moving Target*** () je kriminalistički roman američkog pisca Rossa MacDonalda, objavljen 1949. godine, poznat kao prvi u kome se kao protagonist pojavljuje losanđeleski privatni detektiv Lew Archer. Radnja prikazuje kako odlazi u obližnji fiktivni grad Santa Teresa, gdje ga je supruga nestalog ekscentričnog naftnog tajkuna angažirala da joj pronađe muža; tokom istrage Archer otkriva niz bizarnih likova u Los Angelesu, kao i niz zločina, prije nego što uspije obaviti zadatak.

Ross MacDonald, čije je pravo ime bilo Kenneth Millar, je originalno objavio pod pseudonimom John MacDonald, po svom ocu Johnu MacDonaldu Millaru. Ime je kasnije promijenio u "Ross" da bi izbjegao miješanje sa etabliranim piscem Johnom D. MacDonaldom. Santa Teresa, koja predstavljao dio radnje, je pak modelirana prema stvarnoj Santa Monici.

*The Moving Target* je predstavljao prvi dio serije koju će do 1973. godine činiti ukupno 18 romana, kao i nekoliko zbirki kraćih priča. Mnogo godina kasnije je privukao pažnju mladog pisca Williama Goldmana koji je na pitanje filmskog producenta Elliotta Kastnera o tome koji bi predložak poslužio za "tvrdi film sa mudima" preporučio upravo *The Moving Target*. Kastner je po Goldmanovom scenariju 1966. godine producirao film *[[Harper (film)|Harper]]* gdje je, zbog poteškoća sa autorskim pravima, ime glavnom junaku promijenjeno u "Harper", a gdje ga je tumačio Paul Newman.

## Reference
Harper (film)

***Harper*** je američki kriminalistički film snimljen 1966. godine u režiji Jacka Smighta. Predstavljao je prvi hollywoodski scenario Williama Goldmana, a napisan je prema romanu *[[The Moving Target]]* Rossa MacDonalda. Naslovni protagonist, koga tumači Paul Newman, je losanđeleski privatni detektiv Lew Harper koga supruga naftnog tajkuna (čiji lik tumači Lauren Bacall) angažira da joj pronađe nestalog muža. Radnja prikazuje kako tokom istrage upoznaje niz bizarnih likova i razotkriva mrežu zločina, te je često prisiljen koristiti šake i pištolj kako bi spasio goli život.

*Harper* je nastao kada je producent Elliott Kastner Goldmana, mladog ali uglednog književnika koji je tada bio na početku hollywoodske karijere, pitao koji bi književni predložak najbolje poslužio za "tvrdi" film "sa mudima". Goldman je preporučio upravo *The Moving Target*. Scenario je, međutim, morao promijeniti ime glavnog junaka Lewa Archera u "Lew Harper" zbog toga što su otkupljena prava samo za prvi roman iz serije. Film je u mnogo čemu predstavljao homage hardboilded kriminalističkim romanima 1930-ih i 1940-ih, prije svega romanima Raymonda Chandlera o Philipu Marloweu, kao i njihovim ekranizacijama kao što je *[[Duboki san (film, 1946)|Duboki san]]* u kome se također pojavila Bacall, i sa kojim dijeli komplicirani zaplet. Sa druge strane je *Harper* kao dio motiva koristio i tada aktualne kontrakulturne trendove, uključujući nove i egzotične religije, pa je za potrebe filma u Planinama Santa Monice sagrađen Hram Mjesečeve vatre koji će kasnije postati popularno mjesto za održavanje rock-koncerata.

Godine 1975. je *Harper* dobio nastavak pod naslovom *[[The Drowning Pool (film)|The Drowning Pool]]* gdje je Newman ponovio naslovnu ulogu.

## Uloge
* Paul Newman - Lew Harper
* Lauren Bacall - Elaine Sampson
* Julie Harris - Betty Fraley
* Arthur Hill - Albert Graves
* Janet Leigh - Susan Harper
* Pamela Tiffin - Miranda Sampson
* Robert Wagner - Allan Taggert
* Robert Webber - Dwight Troy
* Shelley Winters - Fay Estabrook
* Harold Gould - Šerif Spanner
* Roy Jenson - Puddler
* Strother Martin - Claude

## Reference

## Vanjske veze
* 
*
Masquerade (film, 1965)

***Masquerade*** () je britanski igrani film snimljen 1965. godine u režiji Basila Deardena. Predstavlja adaptaciju romana *Castle Minerva* Victora Canninga, a po žanru je mješavina komedije i špijunskog trilera. Radnja prikazuje kako 14-godišnji prijestonasljednik fiktivne arapske monarhije postaje predmetom zanimanja britanskih obavještajaca, uplašenih da će dječaka likvidirati agenti Istočnog bloka kako bi ga zamijenili sebi sklonim stricem. Protagonisti, koje tumače Jack Hawkins i Cliff Robertson, su iskusni britanski agent i njegov američki kolega iz Drugog svjetskog rata, poslani da otmu dječaka kako bi ga zaštitili.

*Masquerade* je danas poznat kao prvo scenarističko ostvarenje uglednog američkog pisca Williama Goldmana. Do njegovog angažmana je došlo slučajno; ulogu koju tumači Robertson je originalno trebao tumačiti britanski glumac Rex Harrison, ali je u posljednji trenutak zamijenjen Amerikancem Robertsonom. Zbog toga su producenti odlučili angažirati scenarista koji bi njegove dijaloge i lik "amerikanizirao"; Robertson, koji je tada sa Goldmanom surađivao na pripremama za film *[[Charly (film)|Charly]]*, je inzistirao upravo na Goldmanu, koji je tako počeo karijeru koja će ga učiniti jednim od najuglednijih scenarista svjetske kinematografije.

## Uloge
* Cliff Robertson ... David Frazer
* Jack Hawkins ... Pukovnik Drexel
* Marisa Mell ... Sophie
* Michel Piccoli ... George Sarrassin
* Bill Fraser ... Dunwoody
* Charles Gray ... Benson  
* John Le Mesurier ... Sir Robert  
* Felix Aylmer ... Henrickson  
* Ernest Clark ... Ministar 
* Tutte Lemkow ... Paviot  
* Keith Pyott ... Gustave

## Reference

## Vanjske veze
*
The League of Gentlemen (film)

***The League of Gentlemen*** () je britanski crno-bijeli igrani film snimljen 1960. godine u režiji Basila Deardena. Po žanru je mješavina kriminalističkog filma i crne komedije, a predstavlja adaptaciju istoimenog romana Johna Bolanda. Protagonisti su bivši vojnici i oficiri Britanske vojske, koji su službu bili prisiljeni napustiti osramoćeni zbog disciplinskih i drugih prekršaja, a koje potpukovnik Hyde (čiji lik tumači Jack Hawkins) okuplja sa ciljem da svoje profesionalne vojničke vještine iskoriste kako bi opljačkali banku.

## Uloge

* Jack Hawkins ... Potpukovnik Norman Hyde
* Nigel Patrick ... Major Peter Race
* Roger Livesey ... Kapetan "Padre" Mycroft
* Richard Attenborough ... Poručnik Edward Lexy
* Bryan Forbes ... Kapetan Martin Porthill
* Kieron Moore ... Kapetan Stevens
* Terence Alexander ... Major Rupert Rutland-Smith
* Norman Bird ... Kapetan Frank Weaver
* Robert Coote ... Brigadir "Bunny" Warren
* Melissa Stribling ... Peggy
* Nanette Newman ... Elizabeth Rutland-Smith
* Lydia Sherwood ... Hilda
* Doris Hare ... Molly Weaver
* David Lodge ... C.S.M.
* Patrick Wymark ... Wylie
* Gerald Harper ... Kapetan Saunders
* Brian Murray ... Redov "Chunky" Grogan
* Terence Edmond ... Mladi policajac (van špice)
* Nigel Green ... Muškarac koji se ljubi (van špice)
* Patrick Jordan ... Narednik (van špice)
* Dinsdale Landen ... Mladić u teretani (van špice)
* Ronald Leigh-Hunt ... Policijski viši nadzornik (van špice)
* Oliver Reed ... Dječak iz zbora (van špice)
* Norman Rossington ... Zastavnik Hall (van špice)
* Bruce Seton ... Čovjek iz AA (van špice)
* Basil Dearden ... Ucjenjivač (van špice)

## Reference

## Vanjske veze
*
*Analysis of the film
*Criterion Collection Essay
* Reviewed on the ''Mystery*File'' blog.
Lady L

***Lady L*** je francusko-italijansko-britanska filmska komedija snimljena 1965. godine u režiji  Petera Ustinova. Predstavlja adaptaciju istoimenog romana Romaina Garyja. Naslovna protagonistica, čiji lik tumači Sophia Loren, je ugledna pripadnica britanskog otmjenog društva koja pred svoj 80. rođendan biografu opisuje svoj rani život. Radnja prikazuje kako je kao siromašna korzikanska djevojka došla u Pariz i doživjela niz pustolovina, uključujući boravak u bordelu, ljubav sa militantnim anarhistom (čiji lik tumači Paul Newman, ali i poznanstvo sa bogatim engleskim aristokratom (čiji lik tumači David Niven), koji je odluči oženiti. Film je doživio komercijalni neuspjeh, a što je Ustinov kasnije tumačio time što su mu producenti dali s previše budžeta, te su skupi setovi i drugi detalji "zagušili" scenario, ali i izrazitom međusobnom antipatijom između Newmana i Loren.

## Uloge

*Sophia Loren ... Lady Louise Lendale / Lady L
*Paul Newman ... Armand Denis
*David Niven ... Dicky, Lord Lendale
*Marcel Dalio ... Sapper
*Cecil Parker ... Sir Percy
*Philippe Noiret ... Ambroise Gérôme
*Jacques Dufilho Dufilho ... Bealu
*Eugene Deckers ... Koenigstein
*Daniel Emilfork ... Kobeleff
*Hella Petri ... Madam
*Jean Wiener ... Krajewski
*Roger Trapp ... L'inspecteur de police Dubaron
*Jean Rupert
*Joe Dassin ... Un inspecteur de police
*Jacques Legras ... Un inspecteur de police
*Mario Feliciani ... L'anarchiste italien
*Sacha Pitoëff ... Revolucionar koji baca bombe
*Arthur Howard ... Butler
*Dorothy Reynolds
*Jacques Ciron	
*Hazel Hughes
*Michel Piccolii ... Lecoeur
*Claude Dauphin ... Inspector Mercier
*Catherine Allégret ... Pantoufle
*France Arnel ... Brineta
*Dorothée Blank ... Plavuša
*Jean-Paul Cauvin ... Malo siroče
*Lo Ann Chan ... Kineskinja
*Sylvain Levignac
*Laurence Lignières ... Djevojka iz visokog društva
*Tanya Lopert ... Agneau
*Moustache ... Delcour
*John Wood (van špice) ... Fotograf
*Jenny Orléans ... Plavuša
*Peter Ustinov ... Princ Otto od Bavarske

## Izvori


## Vanjske veze
* 
*
Jezerska čudovišta

**Jezerska čudovišta** (, ) su kriptidi koji se pojavljuju u mitologiji, glasinama ili lokalnom folkloru. Za postojanje ovih stvorenja još uvek ne postoje jasni dokazi. Opis jezerskih čudovišta često je sličan opisima nekih morskih čudovišta.

## Objašnjenja
Mnogi skeptici misle kako su jezerska čudovišta samo pretjerivanja, pogrešno shvatanje poznatih i prirodnih fenomena, ili izmišljotinje i lažne dojave. Većina jezerskih čudovišta ne ostavlja dokaze o svom postojanju osim navodnih viđenja i kontroverznih fotografija, međutim zoolozi i naučnici ne priznaju postojanje ovih bića samo sa tim dokazima. Kao i za ostala kriptozoološka bića, morali bi se pronaći uverljivi dokazi o postojanju kao što su tela bića ili kosti. Zoolozi takođe objašnjavaju kako čudni oblici koje ljudi vide u vodi mogu biti neke obične životinje kao što su vidre, srne, velike ribe kao što su jesetre, a takođe objašnjavaju kako bi to mogle biti fatamorgane, neobični valovi ili čak manji brod.

## Povezano
* Morska čudovišta
* Živi dinosauri
* Kriptozoološki vodozemci i gmazovi
Valley of Eagles

***Valley of Eagles*** () je britanski crno-bijeli igrani film snimljen 1951. godine u režiji Terencea Younga. Radnja započinje kada briljantni norveški (u nekim verzijama naveden kao švedski) naučnik (čiji lik tumači John McCallum) otkrije način da od zvučnih signala proizvodi električnu energiju, ali kako mu formulu ukrade supruga (čiji lik tumači Nadia Gray), za koju se ispostavlja da je komunistički simpatizer. Protagonist, čiji lik tumači Jacka Warnera, je policijski detektiv koji suprugu i njenog pomagača nastoji uhvatiti u Laponiji prije nego što uspiju prijeći sovjetsku granicu. *Valley of Eagles*, koji žanrovski kombinira špijunski triler i pustolovni film - pogotovo u scenama gdje se prikazuje nomadski život Samija i lov na sobove - je djelomično bio snimljen u Švedskoj.

## Uloge
* Jack Warner – Inspektor Peterson
* Nadia Gray – Kara Niemann
* John McCallum – Dr. Nils Ahlen (Åhlén)
* Anthony Dawson – Sven Nystrom (Nyström)
* Mary Laura Wood – Helga Ahlen (Åhlén)
* Naima Wifstrand – Barunica Erland
* Norman Macowan – pilot trajekta
* Alfred Maurstad – Trerik,  Sami
* Martin Boddey – Poglavica Izgubljene doline
* Fritiof Billquist – Pukovnik Strand
* Christopher Lee – Detektiv Holt
* Ewen Solon – Detektiv Anderson
* Peter Blitz – Anders
* Gösta Cederlund – Profesor Lind
* Sten Lindgren – Generalni direktor "Instituta za tehnička istraživanja"

## Izvori

## Literatura
* Shail, Robert. *British film directors: a critical guide* Edinburgh University Press, 2007.

## Vanjske veze
* 
*
Joensuu

**Joensuu** (što prevedeno znači *[[ušće]]*) je lučki grad i općina na istoku Finske od 75,041 stanovnika.

Joensuu je i administrativni centar Regije Sjeverna Karelija, poznat kao centar šumarstva jer se u njemu nalazi *[[Evropa|Evropski]] institut za šumarstvo*.

## Geografija

Joensuu leži jugoistočnono od Kuopia, na ušću rijeke Pielisjoki u Jezero Pyhäselkä koje je samo dio sistema velikog labirinta Jezera Saimaa.

## Historija
Joensuu je osnovao ruski car Nikola I. te iste 1848. dobio je i status grada. Vrlo brzo se razvio kao regionalni centar za ekploataciju šuma. Na ruku mu je išla izgradnja kanala do Jezera Saimaa koji je dovršen 1870., tako da je krajem vijeka bio jedna od najprometnijih luka.

Od 1969. Joensuu  ima i univerzitet, koji je danas dio Univerziteta Istočne Finske.

## Znamenitosti

Najveće znamenitosti grada su vijećnica koju je 1914. podigao arhitekt Eliel Saarinen, Dvorac Pielisjoki kog je 1852. dovršio je arhitekt Ernst B. Lohrmann i saborna crkva sv. Nikole iz 1887.

Pored tog tu je i spomenik Olli Tiainenu, vođi seljačkog ustanka protiv Carske Rusije - 1808., 
Regionalni muzej Sjeverne Karelije i Centar kulture Carelicum.

## Privreda i transport
Joensuu je i danas poznat po drvnoj industriji i proizvodnji celuloze.

Grad je dobro povezan sa ostatkom zemlje željeznicom, cestama, brodskim i avionskim linijama (aerodrom IATA: JOE, ICAO: EFJO).

## Gradovi prijatelji

## Reference

## Vanjske veze

* ''Službene stranice grada''